荃湾线

荃湾线是铁路线，由港铁营运。条线从香港岛，经过九龙西，到荃湾。1982年5月10号通车，因为总站设勒荃湾，所以叫荃湾线。2010年为止，荃湾线总共有16只车站，当中有8只是转车站，是香港地铁最繁忙个路线。当中荃湾站、葵兴站、葵芳站搭荔景站4只车站是高架或者地面车站，其它侪勒地下。荃湾线勒路线图里向用红颜色表示。 

 路线图 

 历史 

 地下铁路个诞生搭早期系统（1967-1970） 
荃湾线，勒1960年中研究兴建地铁计划就有，是4条路线之一。渠落成之后个设计，搭初期规划有交关弗同。主要是车站名，搭位于新界里向个车站位置。初期计划个终点站“荃湾西站”，是造勒荃湾站西面个山谷，以方便下趟延伸到屯门。2003年开通个西铁个站头弗是原先搿个“荃湾西站”。除此之外，荃湾站到荔景站一段，最初设计是勒地底，经过葵涌货柜码头一带，而弗像现在勒高架桥浪向。九龙佐敦站搭尖沙嘴站侪是转车站。

 修正早期系统（1974-1975） 

 香港整体运输研究（1976-1977） 
1976年，政府再邀请顾问公司，对香港个交通发展作出研究，发表首份《香港整体运输研究》，当中建议兴建地铁荃湾线。

1977年，荃湾线工程获批，随即动工。虽然九龙弥敦道一段，1979年已经造好运营，但是荃湾站到深水埗站一段，就要到1982年5月10号才正式投入服务。所有位于深水埗区个车站（深水埗站、长沙湾站、荔枝角站搭美孚站），要勒荃湾线通车之后一个礼拜，再全面启用。

荃湾线有最少8只车站个名称，同最初计划个名称弗同。中环站、油麻地站搭旺角站，最初是用街道命名，分别是遮打道、窝打老道搭亚皆老街，后来先改成地区名。此外，旺角站本来是计划起造勒比现在更加北个位置，呒没太子站；而深水埗站原本计划是造勒比现在更加南个位置。

另外，美孚站本来叫做「荔枝角站」；而荔枝角站就叫「长沙湾站」；长沙湾站应该叫做“苏屋站”。位于荃湾区个葵芳站本来是叫「垃圾湾站」，搿个名字是取自葵芳填海前个海湾，即是垃圾湾（又叫醉酒湾）。而葵兴站本来是叫「葵涌站」。葵芳站、葵兴站、荔枝角站搭长沙湾站4只车站，侪是通车前改成功现在个名字。美孚站就由「荔枝角站」改名做「荔湾站」。其余车站个中文名侪勒开幕前全部改好。最终「荔湾站」也勒1985年改做现在个「美孚站」。

 东涌线转车站（1997） 
东涌线正式落实兴建个辰光，荃湾线要造只转车站，否则乘客就要乘光全程到中环站，再可以转其它线路。地铁选择荔景站做转车站，于是荃湾线北行路轨要重铺，荔景站月台改成双层，以便腾个位出来搭东涌线转车。新月台勒1997年7月2日正式启用，比东涌线早一年。

 九广铁路转车站（2003-2005） 
九广铁路公司造好九广西铁（现在个西铁线）搭九广东铁（现在个东铁线）尖沙咀支线，地铁站也有改动配合。美孚站搭尖沙咀站要多造出入口，连接行人隧道分别到九广铁路个美孚站搭尖东站。2003年，美孚站个转乘通道（D出口），勒九广西铁通车搿日同时启用，乘客可以直接走行人通道去西铁美孚站；而尖沙咀站搭东铁尖东站之间个转乘通道（就是F、G出口），G出口勒2004年10月24号搭九广东铁尖沙咀支线通车一道启用，连接尖东站么地道个行人隧道。至于F出口就要到2005年3月30号启用，连接尖东站中间道行人隧道。

 用车 
全线采用英制都城嘉慕电动列车，一列8节，由通车用到现在，不过1998年到2001年间，侪统统翻新过。车以英制都城嘉慕电动列车第2a代车厢为主，第2a代车卡是英制列车里向占最多个车厢。2004年初也曾有用过韩国造个车厢。

下行（往中环）都城嘉慕电动列车车厢编组（往荃湾）上行AXXX（单数号头） - CXXX（单数号头） - DXXX - B4XX - C4XX - DXXX - CXXX（双数号头） - AXXX（双数号头）

都城嘉慕电动列车车厢编组批注：
 AXXX - 有驾驶室负责操控个动力车厢
 B4XX - 操控个动力车厢动力推动车厢
 CXXX/C4XX - 附集电弓个电力车厢
 DXXX - 拖车

 车站一览‧接驳路线 

线